Черемухин
Черемухин (псевдоним на Христо Михов Христов) е български писател хуморист и сатирик. Черемухин има силно присъствие и влияние в артистичните среди на София.

Биография 
Роден е на 17 март 1930 г. в Раковец, Провадийско. През 1955 г. той завършва журналистика в Софийския държавен университет.

Черемухин работи като редактор във вестниците „Вечерни новини“, „Труд“ (1958 г.), „Народна младеж“ (1959-1961 г.) и „Поглед“ (1962-1966 г.), а също и в агенция София прес (80-те години на ХХ в.).

От 1967 г. е редактор във в-к „Стършел“ и завежда културния отдел в изданието. Първата си хумористична творба печата през 1951 г. във в-к „Стършел“.

Автор е на сценария на кинокомедията „Кит“ (1967 г.).

Умира на 22 декември 2003 г.

Библиография 
 „Трима в една книжка“ (1960 г., в съавторство с Л. Кънчев и Ас. Антов)
 „Сладко от горчица“ (1961 г.)
 „Капан“ (1962 г.)
 „Шофьорът на началника“ (1964 г.)
 „Поличба“ (1968 г.)
 „Преселението на дявола“ (1969 г.)
 „В Бруса за маймуни“ (1971 г.)
 „Мис Кривня“ (1973 г.)
 „Атракция“ (1975 г.)
 „Трите престола“ (1977 г.)
 „Магарето на Исуса“ (1978 г.)
 „Философски камък“ (1979 г.) и др.

Източници 

Български сатирици
Възпитаници на Софийския университет
Родени в област Варна
Починали в София